Argeologie - Aspekte van die ekonomiese lewe (2) - www.bybelkennis.co.za
by Mitch Kalp · Published 11/06/2009 · Updated 28/09/2014
Argeologie – Aspekte van die ekonomiese lewe (2) – Daan Pienaar
In hierdie gedeelte word na aspekte van handel gekyk. Daar word gelet op die verskillende metodes van betaal en die algemene produkte wat verhandel is.
Van vroeg af is daar tussen mense en volkere handel gedryf. Die handel was gebaseer op ruilhandel sonder dat daar ŉ monetêre stelsel bestaan het. Indien ŉ mens ŉ studie sou maak van die mate en gewigte, word dit duidelik dat mense gou hul toevlug tot verskillende metale geneem het om as ruilmiddel te dien.
Hierdie ruilmetale was koper, goud en veral silwer. Die woord vir silwer, kesef, het gou ŉ dubbele betekenis gekry naamlik geld sowel as silwer. Verskillende produkte is verhandel. Naby die Middellanse Seekus van Turkye is ŉ paar jaar gelede ŉ skip uit die Bronstyd ontdek wat gelaai was met koper
ŉ Koper gietsel uit Ulu Burun naby die Turkse kus
ŉ Duiker met die koper in sy hande
Salomo het byvoorbeeld handel gedryf met allerlei produkte (1 Konings 5-7). Salomo het selfs ook probeer handel dryf met Afrika (1 Konings 9:26-28). Sy uitgebreide handelsbetrekkinge word duidelik beskryf (vergelyk ook 1 Konings 10). Van sy interessante invoerprodukte word ook vermeld, soos goud, silwer, ivoor, ape en poue (1 Konings 10:22). Die skepe is na Tarsis gestuur daarvoor (moontlik Tarsisskepe wat bedoel is vir ŉ bepaalde soort vrag?).
ŉ Kaart van die handelsroetes waarlangs karavane gereis het.
Uit die Ou en Nuwe Testament kan ons aflei waarin daar handel gedryf is. Paulus is byvoorbeeld met ŉ vragskip na Rome vertrek (Handelinge 27). In die hawe van Sesarea is daar onder andere vragskepe gevind wat byvoorbeeld wyn vervoer het. In Jerusalem is daar verskeie wynkruik handvatsels gevind wat aandui dat wyn uit Rhodos in Griekeland ingevoer is.
Afbeelding van ŉ antieke skip.
Tags: argeologieEkonomiese lewe